b'\n_START_ARTICLE_\nCitron\xc4\x8dek\n_START_SECTION_\n\xc5\xbdivljenjski cikel\n_START_PARAGRAPH_\nTo vrsto metuljev lahko med letom najdlje opazujemo, saj letajo od marca pa tja do septembra. Najve\xc4\x8d metuljev leta v poznem poletju z nastopom mrzlih jesenskih no\xc4\x8di pa izginejo. Zarijejo se pod odpadlo listje, tam otrpnejo in pre\xc5\xbeivijo zimski mraz. Ponovno postanejo aktivni zgodaj spomladi. Sicer pa metulji prezimijo navadno v nedoraslem stanju, kot jajca ali kot bube.'